CELEX: 31986D0189
Language: el
Date: 1986-02-17 00:00:00
Title: 86/189/ΕΟΚ: Απόφαση της Επιτροπής της 17ης Φεβρουαρίου 1986 σχετικά με τις εγκαταστάσεις των Ηνωμένων Πολιτειών Αμερικής, από τις οποίες τα κράτη μέλη μπορούν να επιτρέπουν την εισαγωγή νωπών κρεάτων

Avis juridique important

|

31986D0189

86/189/ΕΟΚ: Απόφαση της Επιτροπής της 17ης Φεβρουαρίου 1986 σχετικά με τις εγκαταστάσεις των Ηνωμένων Πολιτειών Αμερικής, από τις οποίες τα κράτη μέλη μπορούν να επιτρέπουν την εισαγωγή νωπών κρεάτων  

Επίσημη Εφημερίδα αριθ. L 140 της 27/05/1986 σ. 0030 - 0030

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 17ης Φεβρουαρίου 1986  σχετικά με τις εγκαταστάσεις των Ηνωμένων Πολιτειών Αμερικής, από τις οποίες τα κράτη μέλη μπορούν να επιτρέπουν την εισαγωγή νωπών κρεάτων  (86/189/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταιά από την οδηγία 83/91/ΕΟΚ (2), και ιδίως το άρθρο 4 παράγραφος 1,  Εκτιμώντας:  ότι, για να μπορούν να λάβουν άδεια να εξάγουν νωπά κρέατα στην Κοινότητα, οι εγκαταστάσεις που βρίσκονται στις τρίτες χώρες πρέπει να ανταποκρίνονται στους γενικούς και ειδικούς όρους που καθορίζονται από την οδηγία 72/462/ΕΟΚ·  ότι οι Ηνωμένες Πολιτείες της Αμερικής διαβίβασαν, σύμφωνα με το άρθρο 4 παράγραφος 3 της οδηγίας 72/462/ΕΟΚ, κατάλογο των εγκεκριμένων εγκαταστάσεων για εξαγωγές στην Κοινότητα·  ότι η περίπτωση των εγκαταστάσεων αυτών, όπως έδειξε επιτόπιος κοινοτικός έλεγχος, πρέπει ακόμη να επανεξεταστεί με βάση τις συμπληρωματικές πληροφορίες σχετικά με το επίπεδο υγιεινής τους και τις δυνατότητες ταχείας προσαρμογής τους στην κοινοτική ρύθμιση·  ότι, στο μεταξύ, για να μη διακοπούν απότομα τα ρεύματα των συναλλγών που υπάρχουν, οι εγκαταστάσεις αυτές μπορούν προσωρινά να έχουν τη δυνατότητα να συνεχίσουν τις εξαγωγές των νωπών κρεάτων στα κράτη μέλη που είναι διατεθειμένα να τα δεχτούν·  ότι πρέπει, κατά συνέπεια, να επανεξεταστεί η παρούσα απόφαση και, στην ανάγκη, να τροποποιηθεί, σε συνάρτηση με τις πρωτοβουλίες που έχουν αναληφθεί για το σκοπό αυτό και τις βελτιώσεις που έχουν πραγματοποιηθεί·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα κράτη μέλη μπορούν να συνεχίσουν να επιτρέπουν, μέχρι τις 31 Δεκεμβρίου 1986, τις εισαγωγές νωπών κρεάτων που προέρχονται από εγκαταστάσεις που έχουν προταθεί επίσημα από τις αρχές των Ηνωμένων Πολιτειών της Αμερικής στις 21 Ιανουαρίου 1985, κατ' εφαρμογή του άρθρου 4 παράγραφος 3 της οδηγίας 72/462/ΕΟΚ, εκτός αν έχει ληφθεί γι' αυτές αντίθετη απόφαση, σύμφωνα με το άρθρο 4 παράγραφος 1 της εν λόγω οδηγίας, πριν από την 1η Ιανουαρίου 1987.  Ο κατάλογος αυτών των εγκαταστάσεων διαβιβάζεται από την Επιτροπή στα κράτη μέλη.  Άρθρο 2  Η παρούσα απόφαση εφαρμόζεται από την 1η Ιουνίου 1986.  Άρθρο 3  Η παρούσα απόφαση επανεξετάζεται και, ενδεχομένως, τροποποιείται πριν από την 1η Ιανουαρίου 1987.  Άρθρο 4  Η παρούσα απόφαση απευθύνεται στα κράτη μέλη.  Βρυξέλλες, 17 Φεβρουαρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 59 της 5. 3. 1983, σ. 34.